เผอิญมีตุ่มนูนขึ้นมาบริเวณหนังด้านในเวลารูดลงแล้วขององคชาติอะครับ อยากทราบว่าตืออะไร ขออนุญาติแนบรูป 
สวัสดีค่ะ จากอาการและรูปที่แนบมา อาจจะมีการวินิจฉัยที่เป็นไปได้เช่น1.เริมที่อวัยวะเพศ - มาด้วยตุ่มน้ำที่ขึ้นเป็นกลุ่มๆ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะคล้ายเป็นหงอนไก่ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง มาเป็นตุ่มเดี่ยวๆได้4 PPP หรือ Pearly penile papules เป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ แต่ไม่ค่อยมาเป็นตุ่มเดี่ยวๆแนะนำพบแพทย์เพื่ออาจจะต้องนำสารคัดหลั่งจากในตุ่มไปตรวจเพิ่มเติม พร้อมกับตรวจคัดกรองโรคติดต่อทางเพศสัมพันธ์ไปด้วย จะได้ผลที่ชัดเจนมากขึ้นค่ะเบื้องต้น แนะนำไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเอง รักษาความสะอาดบริเวณอวัยวะเพศด้วยการล้างน้ำเปล่า